Frail -Broos | Toortsie, Kameel en Bokbaaivygie se blog
← Toortsie se Toeka Tokkel oor winter
Just checked this out on my awesome bidorbuy Android app! →
Posted on Julie 21, 2016	by Toortsie
Daily post opdrag.
Is ek reg? Is die Afrikaans vir ‘frail’ broos?
Broos. Breekbaar. Dis hoe my ma deesdae is. Die eens sterk vrou wat haar deur niks en niemand laat onderkry het nie, het broos geword. Afhanklik van ander mense. Sy loop swaar en verduur baie pyn.
Vir haar ontstel haar broosheid haar nie soveel as dat sy soms ‘n bietjie vergeet nie. Dís vir haar baie sleg as sy besef sy het iets vergeet. Snaaks, vir my is dit weer nie so ontstellend nie soos dat die eens groot en sterk vrou wat klein en broos geword het nie. Dat ons nou al ‘n rolstoel moet gebruik as ons enigsins buite die ouetehuis wil gaan, dat sy so graag nog wil uitgaan vir ‘n rukkie, maar dat dit regtig vir haarself moeilik en pynlik is.
Van groot en trots en sterk na klein, breekbaar en broos. Dis die pad wat baie van ons gaan loop as ons so gelukkig is om oud te word.
4 Responses to Frail -Broos
Julie 21, 2016 om 8:32 vm
Ai Toortsie,ek vrees ook daardie tyd!
Julie 21, 2016 om 6:16 nm
Dit is niks lekker om te sien hoe hulle agteruit gaan nie. Jay sê nou die dag “mamma se ou lyfie” toe besef ek my uiterlike begin ook die jare wys. Die kop sê anders.
Julie 21, 2016 om 6:28 nm
Dit lê vir ons almal voor.
Julie 21, 2016 om 7:01 nm
Soos die Prediker sê – hulle vat jou na plekke waar jy nie wil wees nie.